Gliiiiii iiiii, yak-wo, Bibiip !!! La koup kann dann tan lontan ! - Oté
Justin / 2 out 2013
Zot i koné kosa i lé sirandane ? Moin lé sir zot i koné pars sa i fé parti la kiltir popilèr. Donk si mi di : "Dolo pandant" moin lé sir zot va réponn amoin "koko", mé si mi di azot dolo dobout, a tou lé kou zot va di amoin "Kann". Sa i ramène anou dsi sak i konsèrn anou dopi kékzour. Sa i ramène anou dsi kann. mé antansyon, so kou isi, i port dsi la kiltir, dsi la vi, d’moun... nout vi dann tan lontan, dann tan la koup kann.
M’a dir azot in n’afèr, kann-la, sa té in n’afèr inportan pou nou, pou la mazorité bann Rényoné. Bann zadilt konm bann marmay. Pou nou, marmay dann tan apré la guèr, la koup kann sa lété in kékshoz pliské intérésan... Avèk zanvlop nou téi fé la roulète : dé pti lang zanvlop kann inn dsi l’ot kroizé ansanm épi dann milyé in pti trou. Dann lo pti trou in zik do boi é lo zik fiksé avèk lo tij flèr d’kann épi roul aou mon roulèt dan lo van. Désèrtin l’avé in sèl roulèt, d’ot l’avé in vré éskadriy la roulète, avèk kat, sink dsi l’orizontal épi kat sink dsi la vèrtikal é roul aou, fé dézord dan lo van. Anou ni sava la boutik — èk nout roulète. Ni sava lékol ansanm. Nou na dé minit dovan nou, alé in kou d’roulèt... Arzout èk sa ni mash kann gran matin, ni mash ali lo midi, l’apré midi, lo soir. Sa i kout pa arien vi k’ni trap dann karo, ni rash dann sharète, ni pandiy avèk kamion. Sa i kout pa arien épi sa lé dou, épi sa lé tann, pou sak i koné bien shoizi son kann, lo né, l’antre-né, tout ni anvoy… Sa lé dos, sa lé gayar, sa i blanshi lo dan, sa i done anou lénèrji. Kann nout bondyé dsi la tèr La Rényon.
Lé vré mon bann dalon, dann tan-la téi rode la paye... la pay kann biensir… I koup in pé lo bra mé nana fouraj an kantité é i pèrd pa lo tan pou rodé. In balo avan alé lékol, in balo apré la klosh katrèr, dé troi balo lo zédi, lo samdi, lo dimansh. San obli bann séo dolo. Mèm lo zour fèryé La flèr, Roujé, Fifine, sansa diabolo, zot i manj épi zot i boir d’lo, é sa travay marmay... Sak lé gran i koup kann, i sharj sharèt ou sinonsa kamiyon. Pandan la koup dopi moi d’zilyèt ziska moi d’désanm, sa té i mark nout vi. Bann shartyé i klak koud shabouk : gliiii, yak-wo, iiii… Bann kamion 2T5 Reno i klaksone dopi dan la nuite ziska lo soir : ii, yak-wo, bibiiip. Lo tan lontan, lo tan la koup kann, lo tan la koup kann dann tan lontan.
Lakey lo sit > Kozman > Oté An promyé lé ridikil ! An dé lé danzéré ! An troi lé évidan ! Donk ala la parti gagné !16 zanvié, sanm Justin « Armas z’ot poul, mi larg mon kok ! »16 zanvié, sanm Justin Inn-dé nouvèl la somenn pasé dsi l’indyanoséani14 zanvié, sanm Justin « Pa d’port lé sal, zis pi lo l’intèryèr »14 zanvié, sanm Justin I fo pa kont dsi baton tonton pou travèrs la rivyèr !13 zanvié, sanm Justin « Donn in pyé i pran in karo »13 zanvié, sanm Justin Avèk nout résponsabilité, nout l’ékonomi la prodiksyon va antame son marsh an avan12 zanvié, sanm Justin « Momon in sèl, papa plizyèr ! »12 zanvié, sanm Justin Si i vé kozé ? Alon kozé ! Amoins k’in pé nana par an dsou in plan an misouk !11 zanvié, sanm Justin A la Une
9e Congrès du PCR : documents du débat16 janvier, par Témoignages.re Rassembler les forces vives de La Réunion pour la RESPONSABILITÉ et le DÉVELOPPEMENT DURABLE ET SOLIDAIRE du pays16 janvier, par Parti Communiste Réunionnais Un monde d’injustices, d’inégalités, d’oppressions et de violences. Un monde qu’il faut changer.16 janvier, par Parti Communiste Réunionnais Crise à Mayotte16 janvier, par Témoignages.re Le changement climatique accroît le blanchiment sévère des coraux16 janvier, par Témoignages.re An promyé lé ridikil ! An dé lé danzéré ! An troi lé évidan ! Donk ala la parti gagné !16 zanvié, sanm Justin « Armas z’ot poul, mi larg mon kok ! »16 zanvié, sanm Justin 9e Congrès du PCR : faisons fructifier l’héritage de Paul Vergès14 janvier, par Manuel Marchal La volonté d’émigrer entretenue par la hausse du chômage14 janvier, par J.B. Le chômage mondial devrait augmenter en 201714 janvier, par Témoignages.re 72 ans Contre la violence institutionnelle